# Alkoholimyrkytys

### Wikipedia

Alkoholimyrkytys on suuren alkoholimäärän nopean nauttimisen aiheuttama myrkytystila. Se aiheuttaa Suomessa vuosittain yli neljäsataa kuolemantapausta. Myös alkoholin nauttiminen yhdessä tiettyjen lääkkeiden kanssa voi johtaa myrkytyskuolemaan. Tällaisia sattuu Suomessa vuosittain joitakin satoja. Alkoholimyrkytys onkin pohjoismaisella mittapuulla Suomessa hyvin yleinen kuolinsyy.

Vaarallisen suuri annos alkoholia riippuu esimerkiksi juojan iästä ja painosta, mutta jo kolmen promillen humala kasvattaa huomattavasti useimpien ihmisten myrkytysriskiä. Useimmat alkoholimyrkytykset Suomessa ovat tapaturmia ja sattuvat keski-ikäisille mieshenkilöille.

Alkoholimyrkytyskuolema tapahtuu tyypillisesti alkoholin lamaannuttaessa hengityksen, pysäyttäessä sydämen tai aiheuttaessa oksennukseen tukehtumisen ihmisen sammuttua juomisen vaikutuksesta.

Tyypillisiä merkkejä alkoholimyrkytyksestä ovat mm. oksentelu, kouristelu, hidastunut hengitys, hypotermia, kalpeus tai jopa kooma. Vaikka vakavan myrkytyksen saanut selviäisi hengissä, hänellä on pysyvän aivovaurion riski.

## [muokkaa] Lähteet

- Päihdelinkin sivu alkoholimyrkytyksestä
- Facts about alcohol poisoning (englanniksi)

Haettu osoitteesta http://fi.wikipedia.org../../../a/l/k/Alkoholimyrkytys.html

Luokka: Alkoholi

##### Views

- Artikkeli
- Keskustelu
- Nykyinen versio

##### Etsi